Літавор

**Літавор** (*Літавар*), **Лютувер** (*Лютвар*, *Лювер*) — мужчынскае імя.

## Паходжаньне

Лютвард, Лютверт або Літварт (Liutward, Luitwert, Litwart) — імя германскага паходжаньня. Іменная аснова -люд- (-лют-) (імёны ліцьвінаў Людвін, Лютар, Людамонт; германскія імёны Liudwin, Liutar, Ludimunt) паходзіць ад гоцкага і бургундзкага liuþs, leuda 'люд, людзі', а аснова -вард- (-варт-) (імёны ліцьвінаў Дакварда, Эварт, Явар; германскія імёны Dagward, Ewart, Jovard) — ад германскага ward 'ахоўнік'. Такім парадкам, імя Лютавор азначае «ахоўнік народу». Апроч таго, адзначалася старажытнае германскае імя Leudovera (Leudo-vera) або Litwara.

Польскі гісторык  тлумачыць імя Літавор ад нямецкага Litauer 'ліцьвін'. Такое ж тлумачэньне імя Litawor (Litawer) даецца ў слоўніку старапольскіх асабовых імёнаў, выдадзеных Польскай акадэміяй навук.

У Польшчы (Памяранія) у 1506 годзе і ў XVII ст. адзначалася прозьвішча Littauer (Littawer).

Варыянты імя ў гістарычных крыніцах: *Lutuwerus* (Хроніка Прускай зямлі); *Литавор* (24 чэрвеня 1486 году); *Ивашъко Литаворовъ, пана Богдановъ сынъ Хребътовича* (29 кастрычніка 1486 году); *пан Литавар* (23 лістапада 1486 году, 7 жніўня 1488 году, па 6 красавіка 1488 году, 2 чэрвеня 1489 году); *пан Литавор* (14 сьнежня 1486 году), *[[Русіны|Русиномъ]]: <…> подскарбему дворному пану Литавару* (17 сакавіка 1488 году); *Литавор Хребътовичъ* (27 траўня 1489 году); *пан Литавоуръ* (16 траўня 1492 году); *Янъ Литавор Богданович Хребтович* (13 жніўня 1492 году); *Johanne Littaor Chrepthouicz*, *Johanne Littaor Chreptowicz* (1492 год); *панъ Литавар Хребтович* (16 ліпеня 1493 году); *Iohanne Littaor Marschalco et Tenutario in Slonijm* (16 чэрвеня 1494 году); *Iohannis Litawor* (14 траўня 1499 году); *Iohannes Littaor* (24 ліпеня 1499 году); *magnificam [[Ядвіга|Heduigim]], relictam olim magnifici Joannis Litauor… Heduygis Litawarowa* (1524 год); *з [[Дарагічын (Падляскае ваяводзтва)|Дорогичина]] Пани Литаворовои* (1533—1535 гады); *пани Ганны Литаворовны* (7 і 9 лютага 1596 году); *Lutwaryszki* (1670 год); *Jm. Pana Adama Littaworowicza Chreptowicza* (24 ліпеня 1759 году); *Alexander Littawor Aramowicz, Czesznik Trocki* (24 кастрычніка 1765 году); *Pawel Litаwоr Abramowicz, Jan Lit. Abramowicz* (20 сакавіка 1767 году).

## Носьбіты
* Лютвард ( 900 або 901) — канцлер франкаў, біскуп Вэрчэлі
* Лютавор — імавернае імя бацькі вялікага князя літоўскага Віценя
* Ян Багданавіч Літавор Храптовіч (да 1468—1513) — дзяржаўны дзяяч Вялікага Княства Літоўскага, падскарбі дворны літоўскі і маршалак гаспадарскі
* Ян Літавор Храптовіч — дзяржаўны дзяяч Вялікага Княства Літоўскага, кашталян берасьцейскі і наваградзкі
* Лювер — прыстаў у Жамойцкім старостве, які ўпамінаецца ў 1537—1538 гадох
* Ян Літавор Арамовіч — дзяржаўны дзяяч Вялікага Княства Літоўскага, стольнік браслаўскі ў 1755—1764 гадох
* Аляксандар Літавор Арамовіч — дзяржаўны дзяяч Вялікага Княства Літоўскага, стольнік браслаўскі ў 1780 годзе
* Павал Літавор Арамовіч — дзяржаўны дзяяч Вялікага Княства Літоўскага, чашнік берасьцейскі ў 1774—1777 гадох
* Літавор — імя аднаго з пэрсанажаў паэмы Адама Міцкевіча «Гражына»

Літаворы Храптовічы і Літаворы Арамовічы гербу Адравонж — літоўскія шляхецкія роды.

Літавэры (Littawer, Littauer) — шляхецкі род Рэчы Паспалітай з Паморскага ваяводзтва.

На гістарычнай Слонімшчыне існуе вёска Літаварцы, на гістарычнай Троччыне існаваў маёнтак Літаварышкі, зь якім зьвязваюць назву места Ляндварова.

## Глядзіце таксама
* Лют
* Варда
* Вера
 
## Заўвагі

## Крыніцы

## Літаратура
* 

Катэгорыя:Мужчынскія імёны